**ТЕХНИЧЕСКА СПЕЦИФИКАЦИЯ**

**Упражняване на строителен надзор на водопроводи по улици в селата Батово, Бранище и Славеево, община Добричка по три обособени позиции**

1. **ОБЩИ ПОЛОЖЕНИЯ**
	1. **Предмет на поръчката:**

Предметът на настоящата поръчка е избор на изпълнител за консултант по смисъла на чл.166 от Закон за устройство на територията (ЗУТ) за оценяване на съответствието на инвестиционните проекти и упражняване на строителен надзор при изпълнение на рехабилитацията на три водопровода, разположени по улиците в селата Батово, Славеево и Бранище, съвпадащи с републикански път II-71.

Налице са изготвени инвестиционни проекти за подмяна на трите водопровода и съответните сградни отклонения. Строежите са III-та категория, съгласно чл.137, ал.1, т.4, буква „б“ от ЗУТ.

Консултантът изготвя доклад за оценка на съответствието на инвестиционния проект за водопровода, предмет на съответната обособена позиция, като след издаване на разрешение за строеж упражнява строителен надзор до въвеждането в експлоатация.

Настоящата обществена поръчка е разделена на три обособени позиции:

ОП 1: „Упражняване на строителен надзор на рехабилитация на водопровод по улица „Първа“ в село Батово, община Добричка“

ОП 2: „Упражняване на строителен надзор на рехабилитация на водопровод по улица „Първа“ в село Бранище, община Добричка“

ОП 3: „Упражняване на строителен надзор на рехабилитация на водопровод по улица „Първа“ в село Славеево, община Добричка“

* 1. **Описание на строежите, предмет на поръчката:**

Съществуващите водопроводи по улица „Първа“ в трите села са изградени преди повече от 50 години. Аварийността е изключително висока, което води до нарушаване на водоснабдяването. Предвид това, че трасето на водопровода преминава върху републикански път II-71 (Силистра – Добрич - Оброчище) в участъка Добрич – Оброчище, честите аварийни ремонти на водопроводите водят до разрушаване на пътната настилка и са предпоставка за пътно-транспортни произшествия.

1. Рехабилитация на водопровод по улица „Първа“ в село Батово, община Добричка

Инвестиционният проект предвижда да се изгради нов водопровод по ул.“Първа“, с.Батово с дължина 964,00 метра по трасе, отговарящо на изискванията на нормативната уредба. Ще се подменят 53 броя сградни водопроводни отклонения до оградата на всеки имот. Новият водопровод и отклоненията към съседните улици ще се изпълнят с полиетиленови тръби Ф90/10, PE 100RC, а сградните водопроводни отклонения с полиетиленови тръби Ф32/10, PE 100RC. Предвидени са за монтаж 5бр. надземни пожарни хидранта и спирателни кранове в съответствие с изискванията на Наредба № 1з-1971 от 29 октомври 2009 г. за строително-технически правила и норми за осигуряване на безопасност при пожар. След присъединяването към съществуващия водопровод, на новоизградения ще се монтират 53 бр. тротоарни спирателни кранове 3/4“.

Водопроводът се полага при средна дълбочина 1.70-1,75м под нивото на съществуващата асфалтова настилка.

Проектът предвижда подмяната на водопровода да се извърши без изкопи: чрез хоризонтално управляемо сондиране. Технологията на строителство е съобразена с изискването на Областно пътно управление Добрич, поставено в процеса на съгласуване на инвестиционния проект. Всички изкопани земни маси да се отстранят, като строителни отпадъци и обратните насипи да се изпълнят с трамбован пясък и трошен камък. Предложената технология на строителство значително намалява количествата строителни отпадъци, които ще се депонират и времето за извършване на строителството.

За избора на изпълнител на строителството е обявена обществена поръчка, като документацията на обществената поръчка, включително инвестиционни проекти, техническа спецификация, проект на договор за строителство са налични на <http://dobrichka.bg/profile/orders/O-31122018-256>

1. Рехабилитация на водопровод по улица „Първа“ в село Бранище, община Добричка

Инвестиционният проект предвижда да се изгради нов водопровод по ул.“Първа“, с.Бранище с дължина 1120,00 метра по трасе, отговарящо на изискванията на нормативната уредба. Ще се подменят 54 броя сградни водопроводни отклонения до оградата на всеки имот. Новият водопровод и отклоненията към съседните улици ще се изпълнят с полиетиленови тръби Ф90/10, PE 100RC, а сградните водопроводни отклонения с полиетиленови тръби Ф32/10, PE 100RC. Предвидени са за монтаж 6бр. надземни пожарни хидранта и спирателни кранове в съответствие с изискванията на Наредба № 1з-1971 от 29 октомври 2009 г. за строително-технически правила и норми за осигуряване на безопасност при пожар. След присъединяването към съществуващия водопровод, на новоизградения ще се монтират 54 бр. тротоарни спирателни кранове 3/4“.

Водопроводът се полага при средна дълбочина 1.70-1,75 м под нивото на съществуващата асфалтова настилка.

Проектът предвижда подмяната на водопровода да се извърши без изкопи: чрез хоризонтално управляемо сондиране. Технологията на строителство е съобразена с изискването на Областно пътно управление Добрич, поставено в процеса на съгласуване на инвестиционния проект. Всички изкопани земни маси да се отстранят, като строителни отпадъци и обратните насипи да се изпълнят с трамбован пясък и трошен камък. Предложената технология на строителство значително намалява количествата строителни отпадъци, които ще се депонират и времето за извършване на строителството.

За избора на изпълнител на строителството е обявена обществена поръчка, като документацията на обществената поръчка, включително инвестиционни проекти, техническа спецификация, проект на договор за строителство са налични на <http://dobrichka.bg/profile/orders/O-31122018-257>

1. Рехабилитация на водопровод по улица „Първа“ в село Славеево, община Добричка

Инвестиционният проект предвижда да се подмени съществуващия водопровод по ул.“Първа“, с.Славеево с дължина 790,00 метра. При проектирането трасето на съществуващия водопровод е променено. Ще се подменят 29 броя сградни водопроводни отклонения на местата на съществуващите до оградата на всеки имот. Новият водопровод и отклоненията към съседните улици ще се изпълни с полиетиленови тръби Ф90/10, PE 100RC, а сградните водопроводни отклонения с полиетиленови тръби Ф32/10, PE 100RC. Предвидени са за монтаж 4 бр. надземни пожарни хидранта и спирателни кранове в съответствие с изискванията на Наредба № 1з-1971 от 29 октомври 2009 г. за строително-технически правила и норми за осигуряване на безопасност при пожар. След присъединяването към съществуващия водопровод, на новоизградения ще се монтират 29 бр. тротоарни спирателни кранове 3/4“.

Водопроводът се полага при средна дълбочина 1.70-1,75 м под нивото на съществуващата асфалтова настилка.

Проектът предвижда подмяната на водопровода да се извърши без изкопи: чрез хоризонтално управляемо сондиране. Технологията на строителство е съобразена с изискването на Областно пътно управление Добрич, поставено в процеса на съгласуване на инвестиционния проект. Всички изкопани земни маси да се отстранят, като строителни отпадъци и обратните насипи да се изпълнят с трамбован пясък и трошен камък. Предложената технология на строителство значително намалява количествата строителни отпадъци, които ще се депонират и времето за извършване на строителството.

За избора на изпълнител на строителството е обявена обществена поръчка, като документацията на обществената поръчка, включително инвестиционни проекти, техническа спецификация, проект на договор за строителство са налични на <http://dobrichka.bg/profile/orders/O-31122018-258>

1. **ДЕЙНОСТИ И ОБХВАТ**

По всяка обособена позиция изпълнителят на настоящата поръчка извършва консултантска услуга, съгласно чл.166, ал.1 от ЗУТ, както следва:

* Извършва оценяване на съответствието на инвестиционния проект, като изготвя доклад за оценка на съответствието в съответствие с изискванията на чл.142, ал.4 и 5 от ЗУТ.
* Строителен надзор по време на строителството по смисъла на чл.168 от ЗУТ и изпълнява дейностите по чл.166, ал.1 т.2 от ЗУТ.
* В качеството на упълномощено лице, съгласно чл. 4 ал. 2 на Наредба №2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти подготвя документация и предприема действия за издаване на разрешение за ползване;
* В гаранционния срок по договорите за строителство - 8 (осем) години съдейства на Възложителя при установяване на дефекти на изпълненото строителство и причините за възникването им.

Обхватът на работа включва най-малко, но не се ограничава, в следните задължения:

1. Изготвя комплексен доклад за оценка на съответствието (КДОС) на инвестиционния проект с основните изисквания към строежите в съответствие с изискванията на Закона за устройство на територията, подзаконовите нормативни актове и правилата, нормативите и нормите, приложими към предвиденото строителство.

Изпълнителят приема инвестиционния проект в срок до 3 (три) дни след получаване на уведомление, че е осигурено финансиране за изпълнението на инвестиционното намерение.

В срок до 5 (пет) дни след приемане на инвестиционния проект Изпълнителят уведомява Възложителя за установените недостатъци /пропуски/ несъответствия, ако има такива. Възложителят осигурява отстраняването на забележките.

Изпълнителят изготвя КДОС със съдържание в обхвата на чл.142, ал.5 от ЗУТ и в срока по договора.

По време на строителство и при възникнала необходимост извършва оценка на съответствието във връзка с чл.154, ал.6 от ЗУТ.

Изготвеният доклад се предава на възложителя в един екземпляр на хартиен носител и един екземпляр на електронен носител във формат PDF (подписан и сканиран).

1. Упражнява непрекъснат строителен надзор по смисъла на чл. 168, ал. 1 от ЗУТ при извършване на строителните и монтажните работи, като носи отговорност за: законосъобразно започване на строежите; пълнота и правилно съставяне на актовете и протоколите по време на строителството, контрол по влаганите в строежите строителни продукти, координация на строителния процес до въвеждането на строежа в експлоатация и изпълнение на строежа съобразно одобрените инвестиционни проекти и изискванията към строежите по чл.169, ал.1, и ал.3, чл.169а, ал.1 и чл.169 б, ал.1 на ЗУТ, като
2. следи за законосъобразно започване на строежа;
3. следи за пълнота и правилно съставяне на актовете и протоколите по време на строителството, като се придържа към изискванията на Наредба № 3 от 31.07.2003 г. за съставяне на актове и протоколи по време на строителството /Наредба №3/;
4. следи за спазване на изискванията за здравословни и безопасни условия на труд в строителството, като носи отговорност по смисъла и в срока по чл.168, ал.7 от ЗУТ;
5. следи за недопускане на увреждане на трети лица и имоти вследствие на строителството;
6. следи по време на строителството дали се спазват всички изисквания така, че строежът да бъде годен за въвеждане в експлоатация;
7. извършва проверка и контрол на доставените и влагани в строежа строителни продукти, с които се осигурява изпълнението на основните изисквания към строежите в съответствие с изискванията на наредбата по чл. 9, ал. 2, т. 5 от Закона за техническите изисквания към продуктите – Наредба №РД-02-20-1 от 5.2.2015год. за условията и реда за влагане на строителни продукти в строежите на Република България;
8. при установяване на изпълнение в отклонение от строителните книжа или в отклонение от правилата за изпълнение на даден вид СМР или със строителни продукти неотговарящи на техническите изисквания незабавно уведомява Възложителя и издава съответните разпореждания;
9. при установяване на съществени отклонения от строителните книжа незабавно уведомява Възложителя и издава заповед за спиране на строителството;
10. следи документирането на всички обстоятелства, свързани със строежа, като предаването и приемането на строителната площадка, строителните работи, подлежащи на закриване, междинните и заключителните актове за приемане и предаване на строителни работи и други;
11. изпълнява задълженията, вменени му като страна в строителния процес, съгласно Наредба № 1 от 16 април 2007 г. за обследване на аварии в строителството (обн. ДВ. Бр. 36 от 04.05.2007 г.);
12. извършва координация на строителния процес до въвеждането в експлоатация, включително контрол на количествата, качеството и съответствието на изпълняваните строителни и монтажни работи с договора за изпълнение на строителството;
13. дава инструкции и/или указания за точно и качествено изпълнение на строителните и монтажните дейности и вземане на решения по техническите въпроси, които без да променят проектното решение само го допълват или доуточняват;
14. решава споровете, възникнали при съставяне на актове или протоколи между участниците в строителството, свързани с прилагане на действащата нормативна уредба по проектирането и строителството, и за спазване на изискванията на чл. 169, ал. 1 от ЗУТ в етапа на изпълнение на строежа, като решението му е задължително за строителя и техническия ръководител на строежа;
15. съхранява по един екземпляр от всеки акт и протокол, съставен по време на строителството;
16. след извършване на съответните СМР предприема действия за извършване на необходимите проверки и съставяне на съответните актове и протоколи ако строителя или проектанта в три дневен не отправят писмена покана до другите страни за извършване на проверките;
17. съставя и подписва актове и протоколи по писмено искане на Възложителя извън фиксираните в Наредба № 3;
18. отразява в писмени протоколи настъпили неблагоприятни или непредвидени обстоятелства и изготвя съответната оценка на последствията, като дава инструкции за отстраняване на последиците и др.;
19. съблюдава спазването на изискванията на нормативната уредба, свързана с настоящото строителство;
20. заверява екзекутивната документация, в случаите, когато е необходима;
21. след приключване на СМР изготвя окончателен доклад по чл.168, ал.6 от ЗУТ;
22. след завършване на строежа съставя технически паспорт с обхват и съдържание, в съответствие с Наредба № 5 от 28.12.2006 г. за техническите паспорти на строежите;
23. извършва от името на Възложителя необходимите действия за въвеждане на строежа в експлоатация, включително да подава и получава документи до и от държавните контролни органи, експлоатационните дружества и др.
24. участва в работата на Приемателната комисия и да подписва съставения Протокол за установяване годността за ползване на строежа;
25. да изпълнява и други задължения, неупоменати изрично по-горе, но предвидени в българското законодателство.
26. в гаранционния срок по договорите за строителство - 8 (*осем*) години, освен отговорността по чл.168, ал.7 от ЗУТ, съдейства на Възложителя при установяване на дефекти и причините за възникването им.
27. За изпълнение на дейностите Изпълнителят следва да:
	1. организира екипа от експерти (персонал) за изпълнение на поръчката;
	2. координира останалите участници в строителството, в съответствие с договорите за строителство и авторски надзор, в хода на строителство до въвеждане в експлоатация на завършените строежи;
	3. провежда постоянен контрол и инспектиране на извършваните строителни и монтажни работи;
	4. в рамките на 2 (два) часа след уведомление от Възложителя (или негов представител) за проблеми на строежа да осигури свой представител за консултация и предприемане на съответни действия;
	5. извършва необходимите проверки преди съставянето на актовете и протоколите, чрез които се удостоверява съответствието на строежа със строителните книжа, правилата и нормативите и спазването на изискванията към строежите по чл. 169, ал. 1 и 3 ЗУТ;
	6. организира и участва в организирани работни срещи между участниците в строителството по проблемни казуси, важни обстоятелства и др.;
	7. периодично уточнява със Строителя обхвата на извършваните СМР. Създава система за текущо отразяване на всички извършени работи, промени в първоначално уточнените количества, стойности, промени в проектното решение, резултати от изпитвания на материали, проби на съоръжения, като и всички открити и предизвикани аварии по съществуващите елементи на техническата инфраструктура;
	8. одобрява програмата на Строителя за провеждане на всички тестове и проби на извършените СМР и тестове за предаване на обекта на Възложителя;
	9. при необходимост поръчва тестове на материали и завършени работи; съставя и подписва протоколи за опитни изпитвания;
	10. разпорежда премахването на некачествени работи или такива, които не са извършени съгласно стандартите;
	11. незабавно уведомява Възложителя при установяване на изпълнение в отклонение от строителните книжа или в отклонение от правилата за изпълнение на даден вид СМР или със строителни продукти не отговарящи на техническите изисквания и издава съответните разпореждания;
	12. контролира техническата целесъобразност на всяка една предлагана промяна, процедирането й съгласно Законовите и Договорни изисквания, необходимостта от включване на други участници и допълнителни процедури;
	13. консултира с Възложителя всички нареждания за промяна и до получаване на предварително писмено одобрение не предприема действия с цел промяна;
	14. консултира Възложителя по искове и претенции на Строителя в т.ч.: дава писмено становище по всички възникнали искове на Строителя към Възложителя или обратно, както и съдейства за навременното им обезпечаване с необходимата документация. Защитава своето становище пред съдебни или арбитражни институции;
	15. предприема възможните действия за защита на интересите на Възложителя и в управлението на всички неблагоприятни събития или обстоятелства, които могат да възникнат, по такъв начин, че да сведе до минимум появата на непредвидени разходи, при спазване на законовите изисквания и условия и прекъсване или забавяне на напредъка на работите, в съответствие с разпоредбите на ЗОП и на Договорите;
	16. съхранява и контролира своевременното предоставяне и пълнотата на цялата документация за изпълнението на Договорите, включително екзекутивна документация, протоколи от срещи и всички други документи издадени от строителите или надзора.

Всяко предаване на документи между Изпълнител и Възложител се документира с протокол, съставен в 3 (*три*) екземпляра – 2 (*два*) за Възложителя и 1 (*един*) за Изпълнителя.

1. **ИЗПЪЛНИТЕЛ НА ОБЩЕСТВЕНАТА ПОРЪЧКА; ПЕРСОНАЛ ЗА ИЗПЪЛНЕНИЕ НА ПОРЪЧКАТА**

Изпълнителят на поръчката следва да е консултант по смисъла на чл.166, ал.1 от Закона за устройство на територията за когото са налице условията на чл.1, ал.1, т.4 от Наредба № РД-02-20-25 от 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор.

Екипът за изпълнение на поръчката включва следните експерти, които отговарят на посочените минимални изисквания:

* 1. Експерт – Строителен инженер - водно строителство специалност „Водоснабдяване и канализация“; със специфичен професионален опит – в качеството си на член на екип при упражняване на строителен надзор да е извършвал контрол на строеж на водоснабдителни тръбопроводи, трета категория, съгласно чл.137, ал.1 от ЗУТ.
	2. Експерт – Строителен инженер - транспортно строителство специалност „Пътно строителство“; със специфичен професионален опит – в качеството си на член на екип при упражняване на строителен надзор да е извършвал контрол на строеж на транспортната инфраструктура, втора категория, съгласно чл.137, ал.1 от ЗУТ.
	3. Експерт – Строителен инженер - специалност „Геодезия“ строителство“; със специфичен професионален опит – в качеството си на член на екип при упражняване на строителен надзор да е извършвал контрол на строеж на транспортна инфраструктура, втора категория, съгласно чл.137, ал.1 от ЗУТ.
	4. Експерти – притежаващи специфичен опит най-малко на един строеж.
1. по качеството и съответствие на материалите;
2. координатор по безопасност и здраве;
3. инженер по количествата.

Всеки един от експертите по т.1, 2 и 3 може да изпълнява функциите на експерт по т.4. Възложителят допуска едно лице да е експерт по т.4.,1 и т.4.2. Възложителят недопуска съвместяване на експерта по т.4.3 и експертите по т.4.1 и т.4.2.

Избраният изпълнител посочва персонала за изпълнение на поръчката в Списък на персонала за изпълнение на поръчката – приложение към договора. При организиране на персонала, участникът следва да се съобрази със следните изисквания и освен професионалната компетентност да се посочи:

* 1. ръководителя / ръководния състав, който ще отговаря за изпълнението на поръчката;
	2. лице/лица за контакт при изпълнение на оценката за съответствие;
	3. лице/лица за контакт при изпълнение на строителен надзор.

*Забележки:*

*При определяне на екипа за изпълнение на поръчката Изпълнителят следва да отчете изискването на Възложителя при проблеми на строежа и след уведомление по телефон или факс, в рамките на 2 (два) часа член на екипа да се яви на строежа.*

*Всеки един от лицата по т.1, 2 и 3 може да изпълнява функциите на експертите по т.4. Всяко от лицата по т.1, 2, 3 и 4 може да изпълнява функциите на лицата по т.5,6 и 7.*

1. **ПРЕДАВАНЕ И ПРИЕМАНЕ НА ИЗПЪЛНЕНИЕТО**
2. Представяне на изработката

 Комплексният доклад се предава в един екземпляр на хартиен носител. Към доклада се прилага инвестиционният проект със заверени по съответния ред графична и текстова части. Докладът се представя и на електронен носител във формат PDF (подписано и сканирано копие).

 Техническият паспорт на строежа се представя в 2 (два) екземпляра на хартиен носител.

 Окончателният доклад се представя в един екземпляр на хартиен носител, към който се прилагат всички документи, послужили за съставянето му (актове и протоколи по Наредба №3, сертификати, становища и др.). Докладът се представя и на електронен носител във формат PDF (подписано и сканирано копие).

1. Предаване на изпълнението:

 Предаването на изпълнението се документира с протокол за предаване, подписан от представители на Възложителя и Изпълнителя. Протоколът се съставя в три оригинални екземпляра.

* 1. Консултантът предава на Възложителя изготвеният комплексен доклад в срока по договора;
	2. Срокът за предаване на комплексен доклад, изготвен във връзка с чл.154, ал.6 от ЗУТ при възникнала необходимост е 7 (*седем*) дни след получаване на промяната в инвестиционните проекти;
	3. В тридневен срок от съставяне на протокол за открита строителна площадка с подписан Раздел I. „Откриване на строителната площадка“ представител на Изпълнителя представя на представител на Възложителя копие от съставения протокол във формат pdf;
	4. В срок не по-дълъг от 28 (*двадесет и осем*) дни след приключване на строителството и съставяне на Констативен акт за установяване годността за приемане на строежа представител на Изпълнителят предава на представител на Възложителя 2 (*два*) екземпляра и копие във формат pdf на Техническия паспорт на строежа.
	5. В срок не по-дълъг от 28 (*двадесет и осем*) дни след приключване на строителството и съставяне на Констативен акт за установяване годността за приемане на строежа представител на Изпълнителя предава на представител на Възложителя окончателен доклад по чл.168, ал.6 от ЗУТ, ведно с приложенията към него, във формат pdf.
	6. В срок не по-дълъг от 35 (*тридесет и пет*) дни след съставяне на Констативен акт за установяване годността за приемане на строежа Изпълнителят от името на Възложителя представя пред органа по чл. 2 на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти необходимите документи за назначаване на ДПК за издаване на разрешение за ползване.
1. В срок до 3 (*три*) дни след приемането на документите Възложителят извършва преглед и изисква отстраняване на недостатъците / пропуските / несъответствията ако установи такива.
2. Протокол за предаване и приемане на изпълнението / съответната част на изпълнението се подписва само при положение, че наличната строителна документация в достатъчна степен характеризира изпълнението на строителството и подлежащите на отстраняване недостатъци в документацията са незначителни.
3. Окончателното приемане на изпълнението се извършва с приемо-предавателен протокол при предаване на Възложителя на издаденото разрешение за ползване на строежа и всички документи свързани с извършваните от Изпълнителя дейности, предмет на поръчката.

Изготвили:

1. Ели Даскалова
2. Недялка Костадинова
3. инж.Силвия Симеонова